### Resumé

Principperne for overførsel af mer- og mindreforbrug mellem budgetår fremgår af [adresse] økonomistyringsprincipper. Med udgangspunkt heri har udvalgene anmodet om overførsel af drifts- og anlægsmidler fra 2023 til 2024. Der søges om overførsel af i alt 508,9 mio. kr. vedr. drift, anlæg, grundkapitalindskud, lån og lønmodtagernes feriemidler.

De enkelte udvalgsområder har opgjort merudgifter på drift i 2023 som følge af [adresse]. Merudgifterne vedr. [adresse] søges kompenseret med 16,1 mio. kr., der kan finansieres af den afsatte Ukrainepulje v/Økonomiudvalget.

Desuden søges den oparbejdede gæld i 2023 vedr. velfærdsområderne på 78,720 mio. kr. kompenseret i 2024 samt merudgift til rengøringsområdet på 15,5 mio. kr. i 2024 som følge af rengøringsudbud. Dette er medtaget på baggrund af tidligere beslutninger i Økonomiudvalget.

### Sagsfremstilling

Denne sag omhandler overførsel af drifts- og anlægsmidler fra 2023 til 2024 for samtlige udvalgsområder. Udvalgenes overførselsanmodninger tager udgangspunkt i de politisk vedtagne principper for overførsel mellem budgetår. Sagen er udarbejdet på baggrund af udvalgenes overførselsanmodninger. De gældende regler for overførselsadgang er beskrevet i bilaget.

**Overførsel af driftsmidler fra 2023 til 2024**

**Vedr. serviceudgifter:**

På baggrund af de gældende regler for overførsel anmoder udvalgene om overførsel af i alt 193,7 mio. kr. vedr. serviceudgifter. Heraf vedrører -3,5 mio. kr. et netto merforbrug vedr. pengeposer og 197,2 mio. kr. øvrige konti udenfor pengeposer jf. gældende regler. Fordelingen af overførsler pr. fagudvalg fremgår af opgørelsen i bilaget (opgørelse i hovedtal). I overførselsbeløbet på 197,2 mio. kr. vedr. øvrige konti udenfor pengeposer er indeholdt afsatte puljebeløb v/Økonomiudvalget vedr. [adresse] på 18,3 mio. kr., driftsreserve på 34,3 mio. kr. og reservepulje på 12,9 mio. kr. særskilt afsnit.

På Økonomiudvalgets område søges om ekstraordinær overførsel af pengeposer ud over de gældende 4% vedr. [adresse]. Beløbet udgør 0,6 mio. kr., der søges overført til at afhjælpe kantinens forventede budgetudfordringer i 2024.

På Sundheds- og [adresse] område søges om ekstraordinær overførsel af pengeposer udover de gældende 4% vedr. forebyggelsestilbud til borgere med kronisk sygdom. Beløbet udgør 1,3 mio. kr. og blev tilført via Lov- og [adresse] i 2023. Det har ikke været muligt at udmønte beløbet i 2023 pga. kvalitetsstandarderne til opgaveløsningen har været under udarbejdelse. KL har offentliggjort disse i januar 2024.

På Kultur- og Idrætsudvalgets område søges om ekstraordinær overførsel af pengeposer udover de gældende 4% på i alt 4,2 mio. kr. Heraf vedrører 0,9 mio. kr. bevilgede tilskud til foreninger, der endnu ikke er er udbetalt og 3,3 mio. kr. er opsparing vedr. Musikteatret til fremtidige investeringer.

Udvalget for Lokalsamfund og Nærdemokrati anmoder ekstraordinært om overførsel af pengeposemidler udover de gældende 4 pct. Beløbet udgør 2,5 mio. kr., der søges overført til færdiggørelse af igangsatte, borgerdrevne projekter.

På Teknisk Udvalgs område blev der i budgetforlig 2022 afsat 0,240 mio. kr. til etablering af handicaptoiletter sammen med Dansk Handicapforbund, samt 0,1 mio. kr. årligt til drift. Det har ikke været muligt at gennemføre projektet. I 2023 er der derfor en rest på 0,440 mio. kr., som overføres til 2024 som en del af pengeposerne. Beløbet ønskes anvendt til forbedring af toiletforhold i øvrigt i kommunen.

Specifikation af de enkelte udvalgs anmodninger om overførsler på drift fremgår af udvalgenes overførselssager.

**Vedr. brugerfinansieret område og overførselsudgifter:**

På det brugerfinansierede område søges ikke om overførsel af driftsmidler.

Vedr. overførselsudgifter søger Børne- og Familieudvalget om overførsel af et mindreforbrug på 9,6 mio. kr. vedr. Sprogcentret, hvor der er overførselsadgang af mer- og mindreforbrug.

**Overførsel af anlægsmidler fra 2023 til 2024**

Vedr. anlæg søges overført rådighedsbeløb på netto 257,9 mio. kr. Heraf vedrører 12,7 mio. kr. det brugerfinansierede område. Brutto udgør overførslerne på anlæg 370,1 mio. kr. i udgift og 112,2 mio. kr. i indtægt. Fordelingen af overførsler pr. fagudvalg fremgår af opgørelsen i bilaget (opgørelse i hovedtal). Specifikation af de enkelte udvalgs overførsler vedr. anlæg fremgår af bilag med opgørelse for hvert udvalgsområde.

Der søges om ændring af anlægsbevilling for anlægsprojekter jf. bilag. Ændring af anlægsbevillinger udgør netto 2,198 mio. kr. Ændringen er bl.a. en konsekvens af justering af anlægsbevillinger i f.t. afsat rådighedsbeløb samt en flytning mellem projekter, hvor der tidligere er meddelt anlægsbevilling.

**Overførsel vedr. konto 7 og 8**

Der søges overført en indtægt vedr. låneoptagelse på -1,1 mio. kr. Beløbet overføres som følge af overførsel af rådighedsløb vedr. ældre- og plejeboliger, hvor der er budgetlagt med henholdsvis 88, 91 eller 100% låneoptagelse.

Vedr. indskud i Landsbyggefonden søges restbudgettet i 2023 på 47,3 mio. kr. overført til 2024.

Vedr. Lønmodtagernes Feriemidler søges restbudgettet i 2023 på 1,4 mio. kr. overført til 2024.

**Samlet overførsel fra 2022 til 2023**

De samlede overførsler til 2024 udgør i alt netto 508,9 mio. kr. Bilaget indeholder en samlet opgørelse i hovedtal med overførslerne opdelt på drift, anlæg og konto 7 og 8 samt specifikation pr. udvalgsområde vedr. anlæg.

![](data:image/png;base64...)

Tabel 1: Overførsler i alt

**Sammenligning af overførsler 2022/2023 og [adresse]**

Nedenstående tabel viser overførslerne fra overførselssag 2022/2023 sammenholdt med overførslerne i denne sag.

![](data:image/png;base64...)

Tabel 2: Sammenligning af overførsler 2022/2023 og [adresse]

Som det fremgår af opgørelsen, er der en stigning i overførslerne vedr. drift på 50,9 mio. kr., der skyldes overførsel vedr. driftsreserve/reservepulje på 47,2 mio. kr. og en stigning i overførsel vedr. Sprogskolen på 3,7 mio. kr. Samlet overføres 203,3 mio. kr. vedr. drift fra 2023 til 2024. Hvis overførsel af driftsmidler resulterer i et øget forbrug i 2024, kan det medføre en overskridelse af [adresse] serviceudgiftsramme i 2024. Der er i budget 2024 ingen afsat ”bufferpulje” til imødegåelse af overførsler mellem år, da puljen blev nulstillet jf. budgetforliget for budget 2024.

På anlæg falder overførslerne med netto 50,4 mio. kr. Den procentvise overførsel i forhold til korrigeret nettobudget er faldet fra 32,5 pct. i sidste års overførselssag til 30,1 pct. i år.

Forskellen vedr. konto 7 og 8 skyldes en øget overførsel vedr. indskud i Landsbyggefonden og en lavere overførsel af lånoptagelse.

**Kompensation af udvalgenes merudgifter i 2023 som følge af [adresse]**

Som en del af økonomiaftalen blev der i forbindelse med halvårsregnskab 2023 givet et tilskud til kommunerne til dækning af merudgifter som følge af [adresse]. [adresse] andel af tilskuddet udgjorde 18,3 mio. kr., der blev afsat som en pulje v/Økonomiudvalget med henblik på kompensation til udvalgene på baggrund af de opgjorte merudgifter i 2023.

Udvalgenes merudgifter i 2023 som følge af [adresse] er opgjort til i alt 16,1 mio. kr. Det indstilles, at beløbet kompenseres i 2024 og at udgiften finansieres af den afsatte Ukraine-pulje på 18,3 mio. kr. Det resterende beløb foreslås anvendt til dækning af merudgift vedr. Central Rengøring jf. særskilt afsnit.

**Oparbejdet gæld i 2023 vedr. Velfærdsområdet**

Den oparbejdede gæld på velfærdsområderne i 2023 indgår i udvalgenes overførsler og udgør i alt 78,720 mio. kr., der er fordelt med 28,09 mio. kr. vedr. [adresse] pengeposer, 28,5 mio. kr. vedr. familieområdet v/Børne- og Familieudvalget og 22,13 mio. kr. vedr. myndighedsområdet v/Voksenudvalget.

Der blev i 2023 afsat en reservepulje på 34,3 mio. kr. og en driftsreserve på 12,9 mio. kr. v/Økonomiudvalget til afhjælpning af udfordringer i 2023. Puljerne indgår i overførslen til 2024 på Økonomiudvalgets område. Desuden er der på Økonomiudvalgets område et restbudget i 2023 vedr. drift på 38,4 mio. kr. (ekskl. merforbrug på ældreboliger og underskud vedr. arbejdsskader), der er tilfaldet kassen. Jf. Økonomiudvalgets beslutning 8. marts 2024, pkt. 74 kan beløbet anvendes til afhjælpning af merforbrug på velfærdsområderne og udmøntes som en del af den samlede overførselssag.

På baggrund heraf søges den oparbejdede gæld på velfærdsområderne kompenseret i 2024 med finansiering af de afsatte puljer på 47,2 mio. kr. v/Økonomiudvalget samt restbudget i 2023 på Økonomiudvalgets område på 38,412 mio. kr. De resterende 6,892 mio. kr. foreslås afsat som en ny driftsreserve i 2024 til afhjælpning af velfærdsudfordringer i 2024.

**Budgetudfordring i 2024 vedr. Central Rengøring**

Økonomiudvalget behandlede 5. december 2023, pkt. 236 resultatet af rengøringsudbud i 2023. Resultatet af udbuddet medfører en merudgift på rengøringsområdet på 15,5 mio. kr. årligt fra 2024 og frem. Merudgiften kan ikke afholdes indenfor det eksisterende budget. Jf. Økonomiudvalgets beslutning indgår de bevillingsmæssige konsekvenser af merudgiften til rengøring i 2024 i den samlede overførselssag [adresse]. Merudgiften til rengøring i 2025 og frem indgår i budgetlægningen [adresse] i Direktionens oplæg til budget i balance.

Merudgiften vedr. rengøring på 15,5 mio. kr. foreslås finansieret af restbeløb i Ukrainepuljen på 2,2 mio. kr. og 13,3 mio. kr. foreslås finansieret af restbudget i 2023 på drift vedr. Sundheds- og Forebyggelsesudvalget og Arbejdsmarkedsudvalget (serviceudgifter), der udgør i alt 13,6 mio. kr.

### Økonomi

De bevillingsmæssige konsekvenser af de beskrevne overførsler fra 2023 til 2024 samt ændring af anlægsbevillinger fremgår af nedenstående bevillingsskemaer - tabel 3 og 4.

![](data:image/png;base64...)

Tabel 3: Sagens økonomiske konsekvenser

![](data:image/png;base64...)

Tabel 4: Sagens økonomiske konsekvenser

De bevillingsmæssige konsekvenser vedr. kompensation af udvalgenes merudgifter i 2023 som følge af [adresse] fremgår af nedenstående bevillingsskema.

![](data:image/png;base64...)

Tabel 5: Sagens økonomiske konsekvenser

De bevillingsmæssige konsekvenser vedr. godtgørelse og finansiering af oparbejdet gæld i 2023 på velfærdsområderne fremgår af nedenstående bevillingsskema.

![](data:image/png;base64...)

Tabel 6: Sagens økonomiske konsekvenser

De bevillingsmæssige konsekvenser vedr. merudgifter til rengøring i 2024 som følge af rengøringsudbud fremgår af nedenstående bevillingsskema.

![](data:image/png;base64...)

Tabel 7: Sagens økonomiske konsekvenser

**Opsummering af de bevillingsmæssige konsekvenser**

**Tabel 3 og 4:**Sagen medfører, at der overføres 508,9 mio. kr. fra 2023 til 2024 på baggrund af udvalgenes overførselsanmodninger. Overførslerne på i alt 508,9 mio. kr. medfører en tillægsbevilling i 2024, der finansieres af kassen under henvisning til mindre forbruget i 2023, hvor beløbet er tilfaldet kassen. Der foretages ændring af anlægsbevillinger med 2,198 mio. kr. i udgift jf. bilag til sagen.

**Tabel 5:** Desuden medfører sagen, at der bevilges 16,086 mio. kr. i 2024 til dækning af merudgifter i 2023 som følge af [adresse]. Beløbet finansieres af den afsatte Ukrainepulje på 18,333 mio. kr.

**Tabel 6:**Der bevilges i alt 78,720 mio. kr. i 2024 til godtgørelse af den oparbejdede gæld på velfærdsområderne i 2023. Udgiften finansieres af den til formålet afsatte driftsreserve/reservepulje på i alt 47,2 mio. kr. samt 38,412 mio. kr. af kassen under henvisning til Økonomiudvalgets restbudget på drift i 2023, hvor beløbet er tilfaldet kassen. Restbeløbet på 6,892 mio. kr. afsættes i en ny driftsreserve til afhjælpning af udfordringer i 2024.

**Tabel 7:**Der bevilges 15,5 mio. kr. til dækning af merudgift til rengøring i 2024 som følge af rengøringsudbuddet. Beløbet finansieres af restbeløb i Ukrainepuljen på 2,247 mio. kr. og 13,253 mio. kr. af kassen under henvisning til restbudget på drift i 2023 vedr. Sundheds- og Forebyggelsesudvalget og Arbejdsmarkedsudvalget (serviceudgifter), hvor beløbet er tilfaldet kassen.

### Sagens videre forløb

Sagen skal behandles af Økonomiudvalget og Byrådet.

### Historik

#### Kommunaldirektøren indstiller, den 15. april 2024, punkt 97:

at overførslerne fra 2023 til 2024 vedr. drift, anlæg og finansiering på i alt 508,869 mio. kr. godkendes jf. bevillingsskema (tabel 4) under afsnittet økonomi og specifikation i bilag 2 og 3,

at det overførte beløb fra 2023 på 0,440 mio. kr. og det afsatte beløb på 0,1 mio. kr. årligt v/Teknisk Udvalg vedr. etablering og drift af handicaptoilet jf. budgetforlig 2022 i stedet anvendes til forbedring af toiletforhold i øvrigt i kommune,

at ændring af anlægsbevillinger med netto 2,198 mio. kr. godkendes jf. specifikation i bilag 4, og

at de bevillingsmæssige konsekvenser vedr. kompensation af merudgifter i 2023 som følge af [adresse] (tabel 5), oparbejdet gæld på velfærdsområderne i 2023 (tabel 6) og øgede rengøringsudgifter (tabel 7) godkendes jf. bevillingsskemaer under afsnittet økonomi.

#### Beslutning fra Økonomiudvalget, den 15. april 2024, punkt 97:

Anbefales.

### Beslutning

Godkendt.

Fraværende: Birgit Kristensen.